Αναμπέλα Ντράμοντ

Η Αναμπέλα Ντράμοντ (Ντανφέρμλιν, περί το 1350 - 1401) βασίλισσα της Σκωτίας με τον γάμο της με τον Ροβέρτο Γ΄ της Σκωτίας ήταν κόρη του Τζων Ντράμοντ του Στόμπχολ, 11ου κόμη του Λέννοξ και αρχηγού της οικογένειας Ντράμοντ και της Μαρίας Μοντιφέ, μεγαλύτερης κόρης του Σερ Γουίλιαμ ντε Μοντιφέ δικαστή της Σκωτίας. Η πρόταση ότι ο πατέρας της Τζων Ντράμοντ ήταν αδελφός της Μαργαρίτας Ντράμοντ συζύγου του Δαυίδ Β΄ της Σκωτίας φαίνεται ότι είναι λανθασμένη επειδή δεν ταιριάζουν οι ημερομηνίες. Η Αναμπέλα παντρεύτηκε τον Τζων Στιούαρτ, τον μελλοντικό Ροβέρτο Γ΄ (1367) και βρέθηκε σύντομα σε σύγκρουση με τον κουνιάδο της Ροβέρτο Στιούαρτ, δούκα του Όλμπανυ. Ο Ροβέρτος Γ΄ και η Αναμπέλα είχαν στην αρχή μόνο δυο κόρες και πέρασαν πολλά χρόνια μέχρι να αποκτήσουν γιο, γι'αυτό ήταν υπέρ της άποψης να μπορούν οι γυναίκες να κληρονομήσουν τον θρόνο. Η Αναμπέλα και ο σύζυγος της στέφθηκαν βασιλείς της Σκωτίας στα ανάκτορα της Σκον (1390) η ίδια συνέχισε να κάνει παιδιά ακόμα και μετά τα 40 της, το τελευταίο της παιδί ήταν ο μελλοντικός Ιάκωβος Α΄ της Σκωτίας (1394).

 Ο σύζυγος της αχρηστεύτηκε σωματικά ύστερα από ατύχημα με το άλογο του (1384) και ήταν ανίκανος να κυβερνήσει, την ίδια εποχή ακούγεται ότι είπε στην σύζυγο του ότι θέλει να τον θάψουν σε έναν σωρό από κοπριά με την επιγραφή "εδώ βρίσκεται ο χειρότερος βασιλιάς και ο πιο άθλιος των ανθρώπων". Η Αναμπέλα λόγω ανικανότητας του συζύγου της ανέλαβε η ίδια την διακυβέρνηση της Σκωτίας, προστάτευσε σε μεγάλο βαθμό τα συμφέροντα του μεγαλύτερου γιου της Δαυίδ, διοργάνωσε ένα τουρνουά (1398) και τον έστεψε ιππότη. Τον Απρίλιο του 1398 δημιούργησε το δουκάτο του Ρόθεσει και το ανέθεσε στον Δαυίδ μαζί με την αντιβασιλεία.Αμέσως μετά τον θάνατο της μητέρας του ο Δαυίδ αιχμαλωτίστηκε από τον θείο του Ροβέρτο του Όλμπανυ και πέθανε κάτω από περίεργες συνθήκες, ο Δαυίδ ακούγεται ότι ήταν πολύ νευρικός και ανυπότακτος και ο θείος του δεν μπορούσε να τον ελέγξει. Το προάστιο του Ινβερκίθινγκ στο Φάιφ ήταν η αγαπημένη κατοικία της βασίλισσας, η παρουσία της αποθανατίζεται σε μια μεγάλη αμμόπετρα διακοσμημένη με αγγέλους και σύμβολα, βρίσκεται στον καθεδρικό ναό της πόλης και είναι ένα από τα τελειότερα μεσαιωνικά γλυπτά. Η Αναμπέλα πέθανε στα ανάκτορα της Σκον τον Οκτώβριο του 1401 και τάφηκε στην γενέτειρα της, ο γιος της Δαυίδ χωρίς την προστασία της έγινε αμέσως μετά όμηρος του θείου του δούκα του Όλμπανυ. Με τον σύζυγο της Ροβέρτο Γ΄ της Σκωτίας απέκτησε : Δαυίδ Στιούαρτ Ιάκωβος Α΄ της Σκωτίας Ροβέρτος Στιούαρτ, πέθανε νέος Μαργαρίτα Στιούαρτ (πέθανε μεταξύ 1450 - 1456), παντρεύτηκε τον Άρστιμπαλντ Ντάγκλας, 4ο κόμη του Ντάγκλας και γιο του Άρστιμπαλντ Ντάγκλας, 3ου κόμη του Ντάγκλας και της Ιωάννας της Μοραβίας του Στράθιρν Μαρία Στιούαρτ, παντρεύτηκε στον πρώτο της γάμο τον Τζωρτζ Ντάγκλας, 1ο κόμη του Άνγκους, στον δεύτερο γάμο της τον Σερ Τζέιμς Κένεντι τον Νεώτερο, αρραβωνιάστηκε τον Σερ Γουίλιαμ Κάνινγκχαμ και παντρεύτηκε στον τέταρτο γάμο της τον Σερ Γουίλιαμ Έντμοντστοουν του Καλλοντέν γενάρχη των βαρόνων του Έντμοντστοουν. Εγιδία Στιούαρτ, πέθανε άγαμη Ελισάβετ Στιούαρτ, παντρεύτηκε τον Τζειμς Ντάγκλας, 1ο λόρδο του Νταλκέιθ, γιο του Σερ Τζέιμς Ντάγκλας και της Αγνής Ντανμπάρ Marshall, Rosalind, Scottish Queens, 1034-1714 Richard Oram: The Kings and Queens of Scotland Timothy Venning: The Kings and Queens of Scotland Mike Ashley: British Kings and Queens Elizabeth Ewan, Sue Innes and Sian Reynolds: The Biographical Dictionary of Scottish Women